કિડનીનું ઈન્ફેક્શન થવા છતાં હાર્દિકે હાલ સારવાર લેવાની ના પાડી દીધી છે. હાર્દિક પટેલના ઉપવાસ આંદોલનને સપોર્ટ કરવા ગુજરાતના વિવિધ ગામડાઓમાંથી લોકો આવી રહ્યા છે. કાલે અરવલ્લી જિલ્લાના બાયડના એક ગામમાં રહેતા 50 જેટલા યુવકોએ મુંડન કરાવી હાર્દિક પટેલને સમર્થન આપ્યું હતું. હાર્દિકે ટ્વીટ કરીને જણાવ્યું હતું કે વિજય સંકલ્પ ઉપવાસ આંદોલનના સમર્થનમાં રાજ્યના 67 તાલુકા અને 3250 ગામમાં પ્રતિક ઉપવાસ કરવામાં આવી રહ્યા છે. હાર્દિકે વધુમાં લખ્યું કે મારો એક જ ઉદ્દેશ્ય છે સંપૂર્ણ લોક ક્રાંતિ અને આ ક્રાંતિ ભાજપના ઘમંડને ખતમ કરી નાખશે.